CBG ชงผู้ถือหุ้นดัน “ปรีดี ดาวฉาย” นั่งบอร์ด รู้ผลชัด 22 เม.ย.นี้
CBG ชงผู้ถือหุ้นดัน "ปรีดี ดาวฉาย" นั่งบอร์ด รู้ผลชัด 22 เม.ย.นี้
CBG ชงผู้ถือหุ้นดัน "ปรีดี ดาวฉาย" นั่งบอร์ด รู้ผลชัด 22 เม.ย.นี้
17 มี.ค. 2564

บริษัท คาราบาวกรุ๊ป จำกัด (มหาชน) หรือ CBG เปิดเผยว่า ที่ประชุมคณะกรรมการบริษัทฯ ครั้งที่ 2/2564 เมื่อวันที่ 16 มี.ค.64 มีมติให้เสนอต่อที่ประชุมสามัญผู้ถือหุ้นประจำปี 2564 พิจารณาอนุมัติแต่งตั้งกรรมการใหม่ 2 ท่าน ได้แก่ นายปรีดี ดาวฉาย และ นางวงดาว ถนอมบูรณ์เจริญ เข้าดำรงตำแหน่งกรรมการบริษัท จะทำให้จำนวนกรรมการบริษัทฯจะมีทั้งสิ้น 13 คน ทั้งนี้ บริษัทได้กำหนดวันประชุมสามัญผู้ถือหุ้นประจำปี 2564 ในวันที่ 22 เมษายน 2564 เวลา 14.00 น.
อนึ่งนายปรีดี ดาวฉาย เป็นนักกฎหมาย นายธนาคารและนักการเมืองชาวไทย อดีตรัฐมนตรีว่าการกระทรวงการคลัง และเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในรัฐบาล พลเอก ประยุทธ์ จันทร์โอชา เคยดำรงตำแหน่งกรรมการผู้จัดการใหญ่ธนาคารกสิกรไทย และประธานกรรมการสมาคมธนาคารไทยระหว่างปี 2559 ถึง 2563